**ROMÂNIA**

**JUDETUL HUNEDOARA**

**SERVICIUL ADMINISTRAREA**

**DOMENIULUI PUBLIC SI PRIVAT**

**RAPORT**

privind vânzarea prin negociere directă a unui teren în suprafaţă de 19 mp,

proprietatea privată a municipiului Deva, situat în Deva, str. I.L.Caragiale, în spatele blocului 7, județul Hunedoara

Serviciul administrare domeniul public şi privat, din cadrul Direcției Deva 2020, analizând Referatul de aprobare al domnului Primar Nicolae-Florin Oancea, ce însoțește proiectul de hotărâre privind vânzarea prin negociere directă a unui teren în suprafaţă de 19 mp, proprietatea privată a municipiului Deva, situat în Deva, str. I.L. Caragiale, în spatele blocului 7, jud. Hunedoara, supunem atenţiei următoarele:

Prin cererea înregistrată sub nr.83778/16.08.2021 la Primăria municipiului Deva, doamna Negreanu Georgeta solicită cumpărarea terenului în suprafață de 19 mp, situat în municipiul Deva, str. I.L. Caragiale, în spatele blocului 7, teren pe care este edificat un garaj aflat în proprietatea solicitantei.

Odată cu cererea a fost depus Extrasul CF nr. 76726 Deva, nr. cadastral 76726, planul de amplasament si delimitare a imobilului.

Raportul de evaluare a fost depus sub nr. 3200/11.01.2022 şi întocmit de către evaluator Tamaș Marius Costel-S.C. TMK STAFF EXPERT HD S.R.L, membru ANEVAR.

În urma verificărilor făcute de către Serviciul cadastru, fond funciar, conform adresei nr.116900/25.11.2019, se adeverește că, pentru imobilul în suprafață tabulară de 19 mp, înscris în C.F. nr. 76726 Deva, identificat pe harta de carte funciară pe nr. topografic vechi 1186/1 înscris în C.F vechi 1234 Deva, nu au fost depuse cereri de reconstituire a dreptului de proprietate în baza legilor proprietății - Legea nr.18/1991, Legea nr.10/2001, Legea nr.169/1997, Legea nr.1/2000, Legea nr.247/2005.

Terenul care se doreşte a fi cumpărat în suprafaţă de 19 mp, înscris în CF nr. 76726, nr.cadastral 76726, se află situat în Deva, str. I.L. Caragiale, în spatele blocului 7, jud. Hunedoara, teren pe care este edificat un garaj aflat în proprietatea solicitantei.

Din Raportul de evaluare nr. 3200/11.01.2022, întocmit de către evaluator Tamaș Marius Costel-S.C. TMK STAFF EXPERT HD S.R.L, membru ANEVAR, pentru imobilul teren în suprafață de 19 mp, situat în municipiul Deva, str. I.L.Caragiale, în spatele blocului 7, înscris în CF 76726, s-a calculat valoarea de 17.593,05 lei, respectiv 925,95 lei/mp, la care se adaugă T.V.A.

Valoarea de inventar a terenului mai sus amintit este de 13.908 lei, conform fişei mijlocului fix nr. 89000147.

În cazul în care pe terenul de sub construcție trec rețele de utilități și este necesară intervenția la aceste rețele, proprietarul va permite instituțiilor abilitate să realizeze această intervenție, în mod gratuit, reparațiile ulterioare asupra construcției fiind în sarcina proprietarului.

Municipiul Deva a vândut în anul 2021, prin negociere directă, conform rapoartelor de evaluare, terenuri similare după cum urmează: un teren în suprafață de 21 mp pe str. I.L.Caragiale, la prețul de 925,95 lei/mp și în anul 2020 un teren în suprafață de 20 mp situat pe str. Mihai Viteazu, la prețul de 837,50 lei/mp.

Luând în considerare prevederile HCL nr.428/2020,

În temeiul art.129 alin.2 lit.”c” şi alin.6 lit.“b”, al art.139 alin.2, precum și al art.364 alin.1 din Ordonanța de urgență a Guvernului nr.57/2019, privind Codul administrativ, cu modificările și completările ulterioare,

Supunem dezbaterii Consiliului local al municipiului Deva, proiectul de hotărâre privind vânzarea prin negociere directă a unui teren în suprafaţă de 19 mp, proprietatea privată a municipiului Deva, situat în Deva, str. I.L.Caragiale, în spatele blocului 7, județul Hunedoara.

**Director Executiv,**

**Mircea Davidescu**

**Director Executiv al Direcției Juridice**

**și Administrației Publice Locale,**

**Oana Mura**

**Șef Serviciu A.D.P.P Control Fin.Preventiv,**  **Mărioara Avram Daniela Crăciun**

**Intocmit,**

**Consilier principal,**

**Ramona Ciuta**